open-index/open-wikipedia-markdown huggingface dataset:
Max Franz

**Max Franz** (s. 1. syyskuuta 1989 Weißbriach) on itävaltalainen alppihiihtäjä.

Hän sijoittui Sotšin olympialaisissa 2014 supersuurpujottelussa kuudenneksi ja syöksylaskussa yhdeksänneksi. Sankt Moritzin MM-kilpailuissa 2017 hän saavutti pronssia syöksylaskussa ja oli supersuurpujottelussa kolmastoista. Pyeongchangin olympialaisissa 2018 hän sijoittui syöksylaskussa 11:nneksi. Cortina d'Ampezzon MM-kilpailuissa 2021 hän oli syöksylaskussa kolmastoista. Pekingin olympialaisissa 2022 hän sijoittui syöksylaskussa yhdeksänneksi.

Franz kilpaili maailmancupissa ensimmäisen kerran Lake Louisen syöksylaskussa marraskuussa 2009. Ensimmäiset maailmancup-pisteensä hän sai oltuaan 21:s Chamonix’n superalppiyhdistetyssä tammikuussa 2011. Kymmenen parhaan joukkoon hän sijoittui ensimmäisen kerran oltuaan viides Val Gardenan supersuurpujottelussa joulukuussa 2011. Ensimmäisen palkintosijansa hän saavutti oltuaan toinen Lake Louisen syöksylaskussa marraskuussa 2012. Tammikuussa 2014 hän sijoittui kolmanneksi Kitzbühelin supersuurpujottelussa. Helmikuussa 2015 hän oli toinen Saalbachin syöksylaskussa. Ensimmäisen voittonsa hän saavutti Val Gardenan syöksylaskussa joulukuussa 2016. Hän oli toinen Lake Louisen supersuurpujottelussa marraskuussa 2017. Saman vuoden joulukuussa hän oli Val Gardenassa toinen supersuurpujottelussa ja kolmas syöksylaskussa. Supersuurpujottelucupissa hän sijoittui viidenneksi.

Franz voitti kaudella 2018–2019 Lake Louisen syöksylaskun ja Beaver Creekin supersuurpujottelun. Val Gardenan syöksylaskussa hän sijoittui toiseksi.

Franz on voittanut Euroopan cupin syöksylaskukilpailun Wengenissä tammikuussa 2009. Hän on voittanut syöksylaskun Itävallan-mestaruuden 2011 ja 2012.

## Lähteet

## Aiheesta muualla

* Virallinen sivusto
Ubaldesco Baldi

**Ubaldesco Baldi** (13. heinäkuuta 1944 Serravalle Pistoiese – 13. kesäkuuta 1991) oli italialainen ampuja. Hän kilpaili vuoden 1976 kesäolympialaisissa Montrealissa, jossa hän saavutti pronssisijan olympiahaulikossa.

## Lähteet
Nižnjaja Pjoša

**Nižnjaja Pjoša** () on kylä ja Pjošan maalaiskunnan keskus Zapoljarnyin piirin länsiosassa Nenetsian autonomisessa piirikunnassa Venäjällä. Kylä sijaitsee Pjošajoen alajuoksulla, linnuntietä vajaa 20 kilometriä joen laskukohdasta Barentsinmeren Tšošanlahteen. Ympärillä aukeaa laaja tundra; Pjošajoen itäpuolista tundra-aluetta kutsutaan *Timanin tundra*ksi. Aluetta kuvaavat jopa 200-300 metrin korkeuteen nousevat harjanteet (osa Timanin selännettä) ja lähes merelle ulottuvat metsälaikut. 

Pjošan kyläneuvoston maalaiskunnassa asui yhteensä 1 042 ihmistä (2010 väestönlaskennan mukaan). Valtaosa väestöstä asuu Nižnjaja Pjošassa (2005: 800 as.); muita kyliä ovat Belušje (2005: 120 as.), Verhnjaja Pjoša (2005: 220 as.), Volokovaja (Volovsjaka, 2005: 260 as.), Volonga (2005: 60 as.) Enemmistö kunnan väestöstä on venäläisiä, joskin nenetsejä ja komeja asuu myös seudulla.

Tieyhteydet alueella ovat puutteelliset, mutta Nižnjaja Pjošasta kulkee soratie Pjošajoen yläjuoksun suuntaan Verhnjaja Pjošaan (26 km) ja Volokovajaan (49 km); muut tiet samoin kuin yhteys Petšorajoelle tai sen takana sijaitsevaan Narjan-Mariin (linnuntietä 250 km) ovat heikompikuntoisia, lähinnä talvisin maastoajoneuvoilla tai moottorikelkalla liikennöitäviä reittejä. Nižnjaja Pjošaan on lentoja helikopterilla tai pienkoneella Arkangelista ja Narjan-Marista.

Nižnjaja Pjošassa Zapolarje-kolhoosi, joka pitää myös poroja. Kylässä toimii hotelli. Kylän väestö harjoittaa kalastusta ja riekonmetsästystä sekä pitää karjaa ja lampaita. Myös marjojen ja sienten keruu on tärkeässä asemassa.

## Lähteet

## Aiheesta muualla
*Pjošan maalaiskunnan sivusto   (peshapss.ru)
*Pjošan maalaiskunta piirin sivustolla   (zrnao.ru)
*Nižnjaja Pjoša otmetšajet 180-letije  (pomorie.ru)
*180 let otmetilo selo Nižnjaja Pjoša (video)  (newstube.ru)
Corridor of Mirrors

**Corridor of Mirrors** on vuonna 1948 julkaistu Terence Youngin ohjaama brittiläinen mysteerinen draamaelokuva, jonka pääosissa ovat Eric Portman, Edana Romney ja Barbara Mullen.

*Corridor of Mirrorsin* käsikirjoituksen laati Rudolph Cartier ja Edana Romney. Cartier toimi myös elokuvan tuottajana. *Corridor of Mirrors* pohjautuu Christopher Massien romaaniin.

Draama sai ensi-iltansa kotimaassaan 14. maaliskuuta vuonna 1948. Yhdysvalloissa elokuva ilmestyi teattereihin 24. heinäkuuta 1948. Elokuva sai kahdenlaista kritiikkiä: yhdysvaltalaiset kriitikot sanoivat *Corridor of Mirrorsin* olevan syvällinen, ja brittiläiset kriitikot tyrmäsivät elokuvan tyhjäksi ja raskaaksi.

*Corridor of Mirrors* tunnetaan nykyään parhaiten Christopher Leen elokuvadebyyttinä. Elokuva oli myös Terence Youngin esikoisohjaus.

## Juoni

Eric Portman näyttelee nykytaiteilija Paul Manginia, joka yleensä elää menneisyydessä. Hän on ympäröinyt itsensä renessanssiajan taiteella, ja hänellä on pakkomielle ajatukseen, että hän ja hänen ystävätär Mifanwy Conway (Edana Romney) ovat rakastavaisten reinkarnaatioita. Portmanin harhaluulot lopulta johtaa murhaan...

## Näyttelijät

## Lähteet

## Aiheesta muualla
* 
* 
*
Pick N Pay

**Pick N Pay** on vuonna 1995 Raumalla perustettu suomalainen, perheomisteinen päivittäistavarakauppa. Yrityksellä on kolme päivittäistavaramyymälää: Rauman 1995 avatun myymälän lisäksi vuonna 2002 avattu myymälä Porissa sekä 2019 avattu myymälä Huittisissa. Yritys työllistää noin 100 henkilöä. 

Porin Pick N Pay kauppakeskuksessa toimii myös muita liikkeitä, kuten Toejoen apteekki, St1 polttoainejakelu, kahvila,parturi-kampaamo ja kukkakauppa.   

Rauman Pick N Pay kappakeskuksessa toimii, Mehiläinen, kuntosali Fressi, Eläinlääkäriasema Evidensia, kukkakauppa, parturi-kampaamo sekä metsästys- kalastus- ja retkeilykauppa Sissos. 

Huittisten myymälän yhteydessä toimii Data Group myymälä. 

Lisäksi myymälöiden yhteydestä löytyvät tutut posti- ja veikkauspalvelut.

## Lähteet
* Fonecta Finder

### Viitteet
Punasilmä

**Punasilmä** on valoilmiö, joka syntyy kirkkaan valon heijastuessa silmän verkkokalvosta. Näkyäkseen havainnoitsijan pitää olla hyvin lähellä valon lähdettä. Ilmiö muistuttaa monilla yöeläimillä nähtävää valon heijastumista tapetum lucidum -kerroksesta.

Useimmiten punasilmä nähdään valokuvissa, jotka on otettu kameralla, jonka salamavalo on lähellä objektiivia, kuten useimmissa kompaktikameroissa.

Useimmissa uusissa kameroissa punasilmäilmiötä pyritään estämään ennen varsinaista salamavälähdystä välähtävällä etusalamalla, joka supistuttaa värikalvon. Pupillien pienentyminen voi kuitenkin näyttää kuvassa epäluontevalta, joten ammattimaisessa valokuvauksessa pyritään usein lisäämään ympäröivää valoa tai pienentämällä salamavalon intensiteettiä sirottamalla sitä tai suuntaamalla salama niin, että se ei kohdistu suoraan kohteen silmiin.

Kuvankäsittelyohjelmissa ilmiö voidaan korjata joko automaattisesti erillisillä työkaluilla tai käsin muuttamalla pupillien alue harmaasävyiseksi.
Lisa Bund

**Lisa Bund** (s. 31. toukokuuta 1988 Frankfurt am Main) on saksalainen poplaulaja. Hän sijoittui *[[Deutschland sucht den Superstar]]* -ohjelman neljännellä tuotantokaudella (2007) kolmanneksi. Hän julkaisi Columbia-levymerkillä debyyttialbumin *Born Again* (2007). Bund on esiintynyt myös muun muassa tositelevisiosarjassa *[[Ich bin ein Star – Holt mich hier raus!]]* (2008) ja vieraillut *[[Gute Zeiten, schlechte Zeiten]]* -sarjassa.

Bund levytti muiden *Deutschland sucht den Superstar* -kilpailijoiden kanssa kokoelman *Power of Love*, jolla hän laulaa kappaleen "(You Make Me Feel Like) A Natural Woman".

## Lähteet

## Aiheesta muualla
*
Vaasan rannikkopatteristo

**Vaasan Rannikkopatteristo** (lyh. VaaRPsto) oli vuoden 1998 loppuun asti Vaasassa Pohjanmaalla toiminut Suomen puolustusvoimien joukko-osasto. Vaasan Rannikkopatteristo perustettiin 1952 nimellä 1. Erillinen Rannikkotykistöpatteristo ja sen sijoituspaikka oli alun perin Suomenlinna. Patteristo oli ensimmäinen rauhanajan organisaatioon kuuluva joukko-osasto, joka keskittyi liikkuvaan rannikkotykistöön. 1950-luvulla suunniteltiin patteriston siirtoa Vaasaan ja tätä ennakoiden joukko-osasto nimettiin vuonna 1957 Vaasan Rannikkopatteristoksi. Muutto toteutui, mutta vasta vuonna 1964. Patteristo lakkautettiin 1998.

Rannikkopatteristo oli laatuaan ainoa moottoroitu rannikkopatteristo Suomessa. Kalustona oli (ainakin vuonna 1968) Boforsin 150 mm haupitsit ja 130 K 54.

Se kuului maavoimiin ja rannikkotykistöjoukkoihin ja antoi varusmieskoulutusta.

## Johto
Patteriston komentajina toimivat seuraavat upseerit: 

* majuri Pauli Salo 1.7. – 31.12.1998
* everstiluutnantti Hannu Luukkonen 1993–1998
* everstiluutnantti Kai Tynkkynen 1991–1993
* everstiluutnantti Ossi Kettunen 1988–1990
* everstiluutnantti Juhani Haapala 1985–1988
* everstiluutnantti Pentti Väyrynen 1975–1985
* everstiluutnantti Matti Wähäjärvi 1971-1975
* everstinluutnatti Olavi Aspinjaakko 1969–1971
* everstiluutnantti Torsti Kiviranta 1967–1969
* everstiluutnantti Eino Herttua 1965–1967
* everstiluutnantti Veikko Vuorela 1957–1965
* everstiluutnantti Kalle Koski 1952–1957

## Organisaatio
Patteristo muodostui pattereista sekä Aliupseerikoulusta ja sillä oli oma esikuntansa.

Patteristoon ovat kuuluneet myös Sommarön linnake Raippaluodossa ja Norrskärin linnake Mustasaaressa. Näistä Norrskär oli sotilasaluetta toisesta maailmansodasta lähtien aina vuoteen 2000 asti, jolloin saaren puolustuskäyttö loppui.

## Muuta
Rannikkopatteristo toimi entisissä Vaasan tarkka-ampujapataljoonan kasarmeissa. Kasarmit edustivat arkkitehtonisesti puukasarmikautta muun muassa Mikkelin keskusta-alueen Mikkelin vanha kasarmialueen tapaan.

## Lähteet

## Aiheesta muualla
* Kurvinen, Pekka: Vaasan Rannikkopatteristo 1952–1994, Helsinki 1996.
Kari Alifrosti

**Kari Samuli Alifrosti** (7. marraskuuta 1956 Halikko – 16. marraskuuta 2012) oli suomalainen historiantutkija, joka työskenteli Turun Yliopistossa ja kirjoitti päätyönään monia Varsinais-Suomen kuntien historioita.

## Teokset
* Sauvon historia (1990)
* Halikon oppikoululaitos 1963–1993
* Salon ja Uskelan historia 1869–1990 (Gummerus 1996)
* Elämän totuutta etsimässä : Varsinais-Suomen kansanopisto 1899–1999 ( Gummerus 1999)
* Kalannin historia / kirjoittajat, esihistoria: Terhi Nallinmaa-Luoto, historia: Kari Alifrosti. (1999)
* Laitila 1900-luvulla / Kari Alifrosti, Jukka Vehmas (2002)
* Tutun tuntune : Vakka-Suomen osuuspankki 1904–2004 (2004)
* Vainion liikenne 1930–2005 (2005)
* Yhteistoimin omin voimin : Salon seudun osuuskaupan historia (2005)
* Piikkiön osuuspankki 1926–2006 (2006)
* Salon seudun puhelin oy : yhteyksien rakentaja 120 vuotta (2007)
* Meidän kylän kirkko : Vaskion kirkko ja sen kannatusyhdistys 1908–2008 (2008)
* Oppia ammattiin : Salon seudun koulutuskuntayhtymä 1958–2008 (2008)
* Ajassa mukana : Marttilan historia 1900-luvulla (2010)

## Lähteet
Ylistaro (Kokemäki)

**Ylistaro** on kylä Satakunnassa Kokemäen kaupungissa. Se sijaitsee muutaman kilometrin päässä kunnan keskustaajamasta sen itäpuolella, Sonnilanjoen ja Ronkankankaan välisellä alueella. Etelässä Ylistaroa rajaa Valtatie 2.

Yhdessä Sonnilan kylän kanssa se muodostaa historiallisesti arvokkaan kulttuurimaiseman, joka koostuu Sonnilanjoen molemmille puolille levittäytyvästä laajasta peltoaukeasta sekä kylien rakennuksista. Vanhimmat niistä ovat keskiajalta periytyviä kantatiloja.

## Historia
Ylistaro oli alun perin jo keskiajalla muodostunut ryhmäkylä, joka sijaitsi aivan Kokemäenjoen rannassa. Vanhan perimätiedon mukaan Ylistaron edeltäjä oli samalla paikalla sijainnut rautakautinen Teljän muinaiskaupunki. Professori Unto Salo teki alueella arkeologisia tutkimuksia kesällä 1960. Kaivauksissa ei löydetty todisteita rautakautisesta kauppapaikasta tai kaupungista, mutta keskiajalta löydettiin muun muassa kolmentoista vanhan rakennuksen perustukset.

Keskiaikaisissa lähteissä Kokemäellä sijainneeksi mainitun Villa Cuman kylän on arveltu tarkoittavan juuri Ylistaroa. Toinen mahdollinen paikka on joen pohjoispuolella oleva Villiö. Varmaksi tiedetään, että Ylistarossa säilytettiin keskiajalla Satakunnan sinettiä, jolla vahvistettiin erilaisia maakuntaa koskevia asiakirjoja. Ensimmäisen kerran sinettiä tiedetään käytetyn vuonna 1331.

Ylistaro oli Kokemäen suurin kylä aina 1830-luvulla raivonneeseen kyläpaloon saakka. Tulipalon jälkeen rakennukset siirrettiin hajalle nykyisille paikoilleen ja vanhan kylän alueelle jäi vain yksi talo. Nykyään paikalla on lisäksi toinen sinne myöhemmin siirretty talo sekä vuonna 1857 valmistunut Pyhän Henrikin kappeli, jonka sisällä on ns. *Piispa Henrikin saarnahuone*. Perimätiedon mukaan piispa Henrik vietti rakennuksessa viimeisen yönsä ennen Köyliönjärven jäällä tapahtunutta surmaansa vuonna 1156.

Ylistarosta ovat kotoisin koomikko Osmo Pertola sekä Horellin suku, johon kuuluvat muun muassa Lars Hordeel, J. F. Horelli, E. J. Horelli, Väinö Horelli ja Toivo Horelli. 

## Lähteet
*Satakunnan rakennetun kulttuuriympäristön kehittämishanke 2008–2011
*Tapio Salminen: *Joki ja sen väki – Kokemäen ja Harjavallan historia jääkaudesta 1860-luvulle*, Kokemäen ja Harjavallan kaupungit ja seurakunnat, 2007.
Hiuskarvan varassa (elokuva)

**Hiuskarvan varassa** (; myös *Hot Money Girl* tai *Rhapsodie in Blei*) on vuonna 1959 julkaistu Alvin Rakoffin ohjaama brittiläis-saksalainen seikkailu-/rikoselokuva, jonka pääosissa ovat Eddie Constantine, Dawn Addams, Marius Goring ja Christopher Lee.

*Hiuskarvan varassa* perustuu Jeffrey Dellin näytelmään, jonka pohjalta Jack Andrews laati käsikirjoituksen.

*Hiuskarvan varassa* sai ensi-iltansa toisessa kotimaassaan Länsi-Saksassa 21. heinäkuuta vuonna 1959. Suomessa elokuva ilmestyi teattereihin 9. lokakuuta vuonna 1959. Yhdysvalloissa elokuva sai ensi-illan lokakuussa vuonna 1962.

## Näyttelijät

## Aiheesta muualla
* 
* 
*
Andrei Tuomola

**Andrei Tuomola** (s. 4. toukokuuta 1989 Järvenpää) on suomalainen uimari. Hän edustaa Helsingfors Simsällskapia.

Marraskuussa 2012 Tuomola oli Suomen pronssia voittaneessa 4&nbsp;×&nbsp;50&nbsp;metrin vapaauinnin sekaviestijoukkueessa uinnin lyhyen radan EM-kilpailuissa Chartresissa.

## Lähteet
Wy

**Wy** tarkoittaa seuraavia:

* 
* Wy, kylä Belgiassa
* Wy-dit-Joli-Village, lyhyesti Wy, kunta Ranskassa
* Wyoming, postilyhenne WY, Yhdysvaltain osavaltio

## Katso myös

Aihepiiriin liittyy myös seuraava:

* WY Records, puertoricolainen levy-yhtiö.
Karl Theodor Broberg

**Karl Theodor (Teodor) Broberg** (18. lokakuuta 1849 Sipoo – 4. lokakuuta 1901 Helsinki) oli suomalainen pappi ja opettaja, joka yhtenä ensimmäisistä Suomessa kannatti tyttöjen ja poikien yhteistä opetusta.  

Brobergin vanhemmat olivat talollinen Karl Gustaf Broberg ja Ulrika Charlotta Lindroos ja puoliso vuodesta 1879 Emilia Aurora Uggla. Broberg tuli ylioppilaaksi Porvoon lyseosta 1872 ja vihittiin papiksi 1878. Hän työskenteli Helsingissä sekä pappina että opettajana. Broberg toimi vuosina 1883–1901 Suomen ensimmäisen yhteiskoulun, helsinkiläisen ruotsinkielisen Läroverket för gossar och flickor -koulun johtajana ja uskonnonopettajana (tunnettiin myös nimellä *Brobergska skolan*). Hän kävi Yhdysvalloissa tutustumassa yhteiskouluihin ja palattuaan raportoi havainnoistaan useissa kirjoituksissa.

Broberg kuului vuoden 1899 suureen lähetystöön edustaen valtakirjalla Getan kuntaa.

## Lähteet

## Kirjallisuutta
* *Karl Teodor Broberg, samskolans förkämpe*, 1949, J. M. Granit
Bijlmermeer

**Bijlmermeer** (lyhennettynä Bijlmer) on kaupunginosa Amsterdamissa. Bijlmer sijaitsee Amsterdam Zuidoostin suuralueella muutama kilometri etelään Amsterdamin keskustasta.

## Historia
Biljmerin polderi liitettiin Amsterdamin kaupunkiin vuonna 1966. Asuntopulan takia sinne suunniteltiin sadantuhannen asukkaan lähiötä.

Alueelle rakennettiin nopeaan tahtiin 40&nbsp;000 asuntoa.

Le Corbusierin  hengessä alueesta suunniteltiin moderni asumiskone, jossa autoliikenne eristettiin omille väylilleen, asunnot olivat suuria ja valoisia, pysäköinti keskitettiin monikerroksisiin pysäköintitaloihin ja talojen välissä oli laajoja viheralueita.

Asunnot eivät kuitenkaan houkutelleet hollantilaisperheitä, ja kun rakennusprojekti valmistui 1970-luvun lopussa, suuri osa asunnoista oli tyhjillään. Niihin muutti ennen kaikkea maahanmuuttajia vasta itsenäistyneestä Surinamesta. 1980-luvulla Bijlmermeerin maine oli köyhien mustien asuinalueena. Yli puolet sen asukkaista oli työttömiä.

## Ongelmia
Tosiasiassa tämä rakennus oli epäonnistunut, kun hollantilaisia alkoi muuttaa taloihin ,joten etninen yhteistyö oli epäonnistunut.  Toinen ongelma oli, että talot olivat vanhoja ja huonokuntoisia. Lisäksi talojen asukkaat muistavat hyvin lento-onnettomuuden, joka tuhosi yhden taloista.

## Uusiminen ja purkaminen

Vuonna 1992 Amsterdamin kaupunki aloitti laajan Bijlmermeerin remonttiohjelman.
2000-luvulla aloitettiin talojen uusiminen ja purkaminen.
Taloja alettiin purkamaan ja kennosto "hajosi". Projekti oli epäonnistunut pahasti.

## Onnettomuus

Yksi rakennuksista tuhoutui, kun lentokone törmäsi siihen. Puolet talosta jouduttiin purkamaan. Onnettomuus tapahtui, kun Boeing 747:n moottorin kiinnikkeet pettivät ja toinen moottoreista syöksyi toista päin. Näin kone joutui lentämään kahdella moottorilla. Koneen olisi pitänyt laskeutua Schipholin lentoasemalle, mutta siiven nostovoima oli mitätön, joten se putosi alas.

Onnettomuudessa kuoli ainakin 43 ihmistä. Tarkkaa uhrien lukua ei tiedetä, sillä taloissa asui monia rekisteröimättömiä maahanmuuttajia. Onnettomuuden jälkeen lähistön asukkaat valittivat sairauksista, joiden on epäilty liittyvän koneen rahtina olleisiin kemikaaleihin.

## Lähteet

## Aiheesta muualla

* http://oma.eu/projects/bijlmermeer-redevelopment
* http://www.towerrenewal.com/amsterdam-success-story/
Dance with Me (Zoli Ádokin kappale)

**Dance with Me** on Zoli Ádokin kappale, joka oli Unkarin edustuskappale Euroviisuissa 2009. Kappale kilpaili toisessa semifinaalissa 14. toukokuuta 2009, mutta jäi sijalle 15 eikä selviytynyt finaaliin.

Kappaleen on säveltänyt Zé Szabó ja sanoittanut Kasai.

## Lähteet
Hagen Melzer

**Hagen Melzer** (s. 16. kesäkuuta 1959 Bautzen) on itäsaksalainen juoksija, jonka päälaji oli 3 000 metrin estejuoksu. Hän voitti estejuoksussa Euroopan-mestaruuden Stuttgartissa 1986 ja saavutti MM-hopeaa Roomassa 1987 maansa ennätyksellä 8.10,32. Soulin 1988 olympialaisissa Melzer sijoittui kymmenenneksi.

## Lähteet
* 

### Viitteet
Asekoulu

**Asekoulu** oli Suomen puolustusvoimiin kuulunut sotilasopetuslaitos, joka toimi Helsingissä, Harjavallassa, Kokkolassa, Kuopiossa ja Lahdessa. Se vastasi ase- ja taisteluvälinealan koulutuksesta kantahenkilökunnalle ja varusmiehille. Varusmiehistä koulutusta saivat ainakin asesepät, taisteluvälinealiupseerit ja -upseerit. Taisteluvälinekoulutuksessa varusmiehet jaettiin jalkaväen -, ilmatorjunnan - ja tykistön koulutuslinjoihin.

Asekoulu aloitti toimintansa Kokkolan kaupungissa vuonna 1973, mutta se perustettiin jo 1919.

Koulun joukko-osastolipussa on punaisella pohjalla Suomen vaakunaleijona miekkoineen alasimen päällä.

## Historia
Joukko-osasto aloitti toimintansa nimellä Aseseppäkolu Helsingin Katajanokalla. Jatkosodan loppuun asti koulun johtajana toimi tunnettu jääkäriupseeri, myöhempi jääkärieverstiluutnantti John Rosenbröijer.

Kesällä 1963 Asekoulu siirtyi Kuopioon. Silloinen Kuopion Asevarikko luovutti Asekoululle asehuoltolan tilat ja sijoitti asehuoltolan vanhaan puukasarmiin. Suuren Neulamäen alueella toimi tuosta lähtien sekä asevarikko että Asekoulu.

Asekoulu muutti Kokkolaan vuonna 1973 Pikiruukin kasarmille.

Koulu siirrettiin Lahden varuskuntaan Lahteen puolustusministeri Anneli Tainan päätöksellä kesäkuun 1996 ja vuoden 1997 välillä. Asekoulusta tuli osa silloisen Hämeen Rykmentin Teknistä Koulutuskeskusta (TeknKoulK/HämR). Samalla alueella toiminut Keskusvarikko 8 siirtyi Senaatti-kiinteistöjen (Valtion kiinteistölaitos) hallintaan.

Nyttemmin koulun toiminnot on yhdistetty muihin huollon koulutuksiin puolustusvoimissa, lähinnä Hämeen Rykmentin Huoltokouluun. Aseseppäaliupseerit koulutettiin Hämeen Rykmentissä. Rykmentti lakkautettiin 31.12.2014.

## Johto
Asekoulun johtajana ovat toimineet mm.:

* kapteeni F. P. Yrjölä 1919 - ?
* majuri Karl Eklund 1.2.1921 - 23.9.1923
* everstiluutnantti Birger Linkomies 24.9.1923 - 30.7.1925 ja 20.9.1927 - 31.10.1929
* majuri Fritz Asplund 1.8.1925 - 19.9.1927
* majuri Arvo Saloranta 17.10.1929 - 28.2.1939
* majuri Yrjö Prinkki 1.3.1939 - 13.8.1942
* kapteeni Bertel Olin virkaatekevä 14.8.1942 alkaen
* jääkärieverstiluutnantti John Rosenbröijer 8.1.1943 - 2.12.1944
* majuri Ilmari Juvonen 3.1. - 3.3.1945
* kapteeni Matti Tavela virkaatekevä 2.7.1945 asti
* majuri Alvian Mauranen 3.7.1945 - 5.1.1946
* majuri Åke Sandström 5.1. - 12.8.1946
* kapteeni Mauri Raunto viransijainen 12.10.1946 asti
* insinöörimajuri Jaakko Ilmari Ulvinen 12.10.1946 - 16.1.1951
* majuri Eino Oravanainen 17.1.1951 - 12.9.1954
* everstiluutnantti Erkki Vara 18.8.1954 - 16.9.1956
* everstiluutnantti Toivo Kallio 1.10.1956 - 20.3.1958
* everstiluutnantti (Jouko) Jukka Kolehmainen 21.3.1958 - 10.6.1969
* everstiluutnantti Kari Tolvanen 10.6.1969 - 13.12.1971
* eversti Raimo Sihvola 14.12.1971 - 12.4.1979
* everstiluutnantti Jaakko Virkajärvi 13.4.1979 - 27.5.1983
* everstiluutnantti Juha Tyynelä 28.5.1983 - 23.1.1987
* everstiluutnantti Jarmo Mattila 24.1.1987 - 28.2.1993
* everstiluutnantti Markku Karvonen 1.3.1993 - 1996
* komentaja Kari Eronen 1996 - 2000
* majuri Vesa Kouhia
Tobias Stechert

**Tobias Stechert** (s. 28. heinäkuuta 1985) on saksalainen alppihiihtäjä, joka edustaa SC Oberstdorfia. Hän kilpailee vauhtilajeissa.

Stechert kilpaili maailmancupissa ensimmäisen kerran Val d'Isèren syöksylaskussa tammikuussa 2007. Ensimmäiset maailmancupin pisteensä hän sai Lake Louisen supersuurpujottelussa marraskuussa 2009 oltuaan 21:s. Kymmenen parhaan joukkoon hän sijoittui ensimmäisen kerran Lake Louisen syöksylaskussa marraskuussa 2012 oltuaan viides.

Garmisch-Partenkirchenin MM-kilpailuissa 2011 Stechert oli syöksylaskussa 31:s.

## Lähteet
Hjalmar Brotherus

**Hjalmar Viktor Brotherus** (24. marraskuuta 1885 Helsinki – 25. heinäkuuta 1962 Helsinki) oli fysiikan professori ja Teknillisen korkeakoulun rehtori.

Brotheruksen vanhemmat olivat filosofian tohtori, Helsingin yliopiston venäjänkielen lehtori Carl Gottfrid Brotherus (1836–1903) ja Emilia Karolina Malm. Hän pääsi ylioppilaaksi Helsingin suomalaisesta yhteiskoulusta 1904 ja valmistui filosofian kandidaatiksi 1909. Sen jälkeen hän täydensi opintojaan Göttingenissä 1909–1911. Hän tuli filosofian lisensiaatiksi 1913 ja filosofian tohtoriksi 1913.

Brotherus oli Ilmalan leija-aseman johtaja 1912–1916, vakaustarkastaja 1916–1922, Teknillisen korkeakoulun professori 1922–1954, vararehtori 1928–1937 ja rehtori 1937–1940 sekä Helsingin yliopiston sovelletun fysiikan, myöhemmin fysiikan, dosentti 1916–1947. Vuonna 1914 hän johti Kumlingessa ilmatieteellistä auringonpimennysretkikuntaa. Brotherus toimi vuodesta 1931 tie- ja vesirakennushallituksen hydrografisen toimiston asiantuntijana ja kuului muun muassa ylioppilastutkintolautakuntaan ja Ison Tietosanakirjan toimituskuntaan.  Hän sai Riian yliopiston kunniatohtorin arvon 1929 ja tekniikan kunniatohtorin arvon 1954. Hänen tutkimuksensa käsittelivät pääasiassa valo-oppia ja sähkövirran kulkua kaasuissa.

Hjalmar Brotherus oli naimisissa 1911–1951 Gertrud (Kerttu) Carlsonin (k. 1951) kanssa ja vuodesta 1957 Leena Sirkka Tulenheimon kanssa.

## Lähteet
Vartioitu kylä 1944

**Vartioitu kylä 1944** on Timo Linnasalon ohjaama elokuva vuodelta 1978. Se perustuu Unto Heikuran näytelmään *Vartioitu kylä* (1974), jonka ensi-ilta oli 20. kesäkuuta 1974 Kuhmon kesäteatterissa. Timo Linnasalo sai elokuvasta vuonna 1979 parhaan ohjauksen Jussin.

## Tarina
Elokuvan tapahtuma-aika on vuosi 1944 ja jatkosodan viimeinen kesä. Kaukopartiomies Jaakko Tulivaara (Timo Torikka) palaa kotiin hermolomalle turruttuaan tappamiseen. Kotikylää vartioi kersantti Tolvasen (Antti Litja) ryhmä. Kylään on saapunut myös haavoittunut neuvostodesantti (Raimo Grönberg), jonka perhe on aikoinaan siirtynyt Suomesta Venäjälle. Desantti osoittautuu Tulivaaran lapsuudenystäväksi.

## Arviot
Aikalaisarvioissa elokuvan vastaanotto on myönteinen. Se saa kiitosta niin käsikirjoituksen, sisällön, kuvan, musiikin kuin näyttelijöidenkin suhteen. Ongelmana nähdään katkelmallisuus, nykyisyyden (kesän) ja menneisyyden (talvi) yhdistäminen. Kokonaisuutena se todetaan kuitenkin kiinnostavaksi uutuudeksi, myöhemmässä arviossa jopa yhdeksi hienoimmista kotimaisista esikoisohjauksista.

## Näyttelijät

## Lähteet

## Aiheesta muualla
*
Hedwig Raabe

**Hedwig Raabe** (avionimi **Hedwig Niemann-Raabe**; 3. joulukuuta 1844 Magdeburg – 20. huhtikuuta 1905 Berliini) oli saksalainen näyttelijä. Erityisen ilmaisukykyinen hän oli muun muassa Goethen ja Ibsenin klassikkoteoksissa.

## Elämä
Hedwig Raabe näytteli teatterilavoilla pienestä pitäen, hänen lapsuusvuosien roolejaan olivat muun muassa *Cilli* kappaleessa *Donauweibchen* ja *Infantin* kappaleessa *Don Karlos*. Nelitoistavuotiaana hän aloitti Hampurin Thalia Theaterissa, missä hänen setänsä koomikko Wilke tuolloin vaikutti. Raaben ura jatkui Stettinissä, mistä hän siirtyi Franz Wallnerin teatteriin Berliiniin, jonka jälkeen hänellä oli lyhyet kiinnitykset Mainzissa ja Prahassa. Vuonna 1864 hän sai kiinnityksen Pietarin saksalaiseen hoviteatteriin, mistä hän teki kesäisin näytäntövierailuja Saksaan.

Vuonna 1868 Raabe irtisanoi kiinnityksensä ja ryhtyi vapaaksi taiteilijaksi. Vuodesta 1883 hän kuului Berliinin Deutsches Theateriin.

Raabe oli parhaimmillaan klassisissa rooleissa, kuten Mariannena Goethen näytelmässä *Geschwister* ja Franziskana näytelmässä *Minna von Barnhelm*. Tanskalaiskriitikko Georg Brandes arvioi Raaben Nora-tulkintaa Ibsenin näytelmässä *[[Nukkekoti (näytelmä)|Nukkekoti]]* nuorekkaan energiseksi ja luonnehti hänen kasvojaan ilmaisuvoimaisiksi.

Maaliskuussa 1871 Raabe avioitui tenori Albert Niemannin kanssa ja otti käyttöön nimen Hedwig Niemann-Raabe. Heidän poikansa Albert Niemann teki merkittävän uran lääkärinä ja kemistinä. Pariskunta on haudattu Stahnsdorfiin, Südwestkirchhof der Berliner Stadtsynode in Stahnsdorf -hautausmaalle lähelle Berliiniä.

Raaben lukuisten ihailijoiden joukkoon kuului muun muassa Friedrich Nietzsche.

## Lähteet ja viitteet

## Aiheesta muualla
Hedwig Raabe Saksan kansalliskirjastossa
Angiotensiinikonvertaasi

**Angiotensiinikonvertaasi** (ACE) eli **peptidyylidipeptidaasi A** tai **angiotensiiniä konvertoiva entsyymi** on entsyymi, joka katalysoi tiettyjen peptidien hydrolyysiä eli on siis peptidaasi. Se on nisäkkäillä osa reniini-angiotensiinijärjestelmää. Angiotensiinikonvertaasi osallistuu verenpaineen säätelyyn. Angiotensiinikonvertaasin EC-numero on EC 3.4.15.1.

## Rakenne ja toiminta
Angiotensiinikonvertaasi on rakenteeltaan monomeeri, jonka molekyylipaino on noin 170 kDa. Entsyymissä on kaksi substraatin ja toiminnalle välttämättömän sinkki-ionin sitoutumiskohtaa. Entsyymi katalysoi peptidien hydrolyysiä ja lyhentää peptidin aminohappoketjua kahden aminohapon verran peptidiketjun karboksyylihappopäästä. Se muuntaa dekapeptidi angiotensiini I:n oktapeptidi angiotensiini II:ksi poistamalla angiotensiini I:n aminohappoketjusta histidiinin ja leusiinin histidyylileusiinina. Angiotensiinikonvertaasi hajottaa myös bradykiniiniä. Entsyymi ei ole kovin spesifinen hajotettavan peptidin aminohappojärjestyksen suhteen, mutta viimeinen aminohappo ei voi olla proliini. Entsyymin tuotantoa ohjaa ACE-geeni, joka ihmisellä on kromosomissa 17. Geeni on polymorfinen.

Angiotensiinikonvertaasista on kaksi isotsyymiä, somaattinen ja germinaalinen isotsyymi. Somaattista angiotensiinikonvertaasia eiintyy monissa kudoksissa, muun muassa verisuonissa, munuaisissa ja Leydigin soluissa, kun taas germinaalista isotsyymiä esiintyy ainoastaan siittiösoluissa. Angiotensiinikonvertaasilla on rooli hedelmöittymisessä, koska molempien muotojen puutos aiheuttaa puutteellista siittiöiden kulkeutumista munasarjoihin ja vaikeuttaa niiden kiinnittymistä zona pellucidaan.

Angiotensiinikonvertaasi nostaa verenpainetta muodostamalla angiotensiini II:tä, joka on erittäin voimakkaasti verisuonia supistava peptidi. Bradykiniini laajentaa verisuonia, joten angiotensiinikonvertaasi supistaa verisuonia myös hajottamalla sitä ja siten inaktivoi sen. 

Angiotensiinikonvertaasia tuottavat erityisesti endoteelisolut, mutta sitä voivat tuottaa myös muun muassa makrofagit ja fibroblastit. Entsyymin kohonneet pitoisuudet voivat olla merkki sarkoidoosista, ja noin 60&nbsp;% sarkoidoosipotilaista veriplasman angiotensiinikonvertaasipitoisuus on koholla. Kohonneita angiotensiinikonvertaasipitoisuuksia voi liittyä myös Gaucherin tautiin ja lepraan.

## Angiotensiinikonvertaasin inhibiittorit
Koska angiotensiinikonvertaasi nostaa verenpainetta supistamalla verisuonia, sen estäjiä, ACE-estäjiä, käytetään verenpainelääkkeinä ja sydämen vajaatoiminnan hoitoon. Näitä ovat muun muassa enalapriili, kaptopriili, kinapriili, lisinopriili, perindopriili, ramipriili ja trandolapriili. Nämä yhdisteet ovat angiotensiini I:n analogeja, jotka sitoutuvat angiotensiinikonvertaasin aktiiviseen keskukseen ja myös sinkki-ionin kanssa, mikä estää entsyymin toiminnan.

## Lähteet
Irja Browallius

**Agnes Irja Browallius** (13. lokakuuta 1901 Helsinki – 9. joulukuuta 1968 Lidingö, Ruotsi) oli ruotsalainen kirjailija ja opettaja. Hän kuvaa kirjoissaan tavallista maalaiselämää tyylinään realismi. Hänen vanhempansa olivat näyttelijät Carl Browallius ja Gerda Pisani.

Browallius opiskeli lääketiedettä Karolinska institutetissa 1923–1924 ja sen jälkeen maalausta 1924–1925. Hän valmistui alakoulunopettajaksi 1927 ja toimi sen jälkeen opettajana kymmenen vuotta. Hän oli Samfundet De Nion jäsen 1941–1949.

## Suomennokset
**Kevään tulo* (*Vårbräckning*). Suom. Irja Roikonen, WSOY 1960

## Palkinnot ja tunnustukset
* De Nios Stora Pris, 1952
* Doblougska priset, 1962

## Lähteet

## Aiheesta muualla
*Nordic Women’s Literature
Krister Mähönen

**Krister Henrik Mähönen** (s. 30. tammikuuta 1992 Vahto) on suomalainen jääkiekkoilija, joka pelaa Suomi-sarjajoukkue HC Indians Kaarinassa.

## Ura
### Seuraura
Mähönen on Kiekko-67:n kasvatti, mutta pelasi myöhemmät juniorivuotensa kuitenkin Turun Palloseurassa. Hän oli kaudella 2007–2008 joukkueen C-nuorten paras pistemies ja maalintekijä runkosarjassa tehoilla 12+11=23 sekä paras pistemies ja syöttäjä pudotuspeleissä tehoilla 3+6=9. Mähönen voitti kauden päätteeksi C-nuorten SM-pronssia. Kaudella 2008–2009 hän oli TPS:n B-nuorten paras maalintekijä 12 osumallaan. Kaudella 2011–2012 Mähönen oli TPS:n A-nuorten toiseksi paras pistemies ja maalintekijä Artturi Lehkosen jälkeen tehoilla 17+21=38.

Kaudella 2012–2013 Mähönen debytoi TPS:n SM-liigajoukkueessa, jossa hän pelasi 12 runkosarjaottelua tehden yhden syöttöpisteen. Mähönen pelasi harjoiskaudella kolme European Trophy -ottelua, mutta ensimmäisen SM-liigaottelunsa hän pelasi 24. marraskuuta 2012 Espoo Bluesia vastaan, jolloin Mähönen sai jääaikaa 6.36 minuuttia. Kauden 2013–2014 kynnyksellä, syyskuussa 2013 hän teki 1+1-vuotisen SM-liigasopimuksen TPS:n kanssa. Mähönen pelasi SM-liigan varsinaisen tulokaskautensa aikana 30 runkosarjaottelua tehopistein 3+1=4. Hän avasi maalitilinsä kahdella osumalla 14. helmikuuta 2014 Helsingin IFK:ta vastaan. Mähösen osumista ensimmäinen jäi TPS:n 4–1-voittoon päättyneen ottelun ratkaisumaaliksi. Hän pelasi kauden aikana myös kolme ottelua lainalla Mestis-joukkue Kiekko-Vantaassa marraskuussa 2013.

Mähönen siirtyi kaudeksi 2014–2015 vuoden mittaisella sopimuksella Mestis-joukkue TuToon. Hänen sopimuksensa purettiin kuitenkin jo harjoituskaudella syyskuun 2014 alussa. Pari viikkoa myöhemmin Mähönen siirtyi vuoden mittaisella sopimuksella Suomi-sarjan nousijajoukkue HC Indians Kaarinan riveihin. Hän oli joukkueenparas pistemies ja maalintekijä tehoilla 19+15=34.

### Maajoukkueura
Mähönen on pelannut kolme poikien maaottelua.

## Tilastot

## Lähteet
*
*

### Viitteet
Anni Alitalo

**Anni Alitalo** (s. 1991) on suomalainen entinen uimari, joka edusti urallaan Cetus Espoota.

Marraskuussa 2012 Alitalo rikkoi Anu Koiviston nimissä vuodesta 2001 olleen lyhyen radan Suomen ennätyksen (27,75 s). Hän ui Chartres'n lyhyen radan EM-kilpailuissa naisten sekaviestiosuudellaan 50 metrin selkäuinnissa ajan 27,69 sekuntia. Joulukuussa 2013 Alitalo paransi aikaa lyhyen radan EM-kilpailuissa Herningissä jälleen sekaviestiosuudellaan 27,62:een. Elokuussa 2014 Alitalo paransi ennätysaikaansa maailmancupin Dubain osakilpailussa 27,58:een.

Barcelonan MM-kilpailuissa 2013 Alitalo rikkoi pitkällä radalla Hanna-Maria Seppälän vuonna 2008 uiman 50 metrin selkäuinnin Suomen ennätyksen ajalla 28,62. Hän selviytyi välieriin ja paransi siellä ennätystä vielä sadasosalla aikaan 28,61 sekuntia.

Alitalo päätti uransa vuoden 2014 jälkeen.

## Lähteet
Browallius

**Browallius** on sukunimi, jonka tunnettuja kantajia ovat muun muassa:

*Carl Browallius alk. Andersson (1868–1944), ruotsalainen näyttelijä
*Irja Browallius (1901–1968), ruotsalainen kirjailija
*Johan Browallius (1707–1755), Turun piispa
Karl Bruhn

**Karl Bruhn** (28. tammikuuta 1894 Kotka – 8. maaliskuuta 1978 Helsinki) oli merkittävä kasvatusopin ja psykologian tutkija. Hän toimi oppikoulunopettajana 1915–1935 ja oli Kouluhallituksessa kouluneuvos 1935–1942. Hän oli Helsingin yliopiston kasvatus- ja opetusopin dosentti 1927–1942 ja professori vuodesta 1942. Hän oli Albert Liliuksen merkittävin oppilas ja Helsingin yliopiston kasvatustieteen professori tämän jälkeen.

## Lähteet
Major League Baseball -kausi 2007

**Major League Baseball kausi 2007** oli Major League Baseballin kausi, joka alkoi runkosarjan osalta 1. huhtikuuta ottelulla St. Louis Cardinals – New York Mets. Ottelun voitti Mets 6–1. Runkosarja päättyi Colorado Rockiesin ja San Diego Padresin uusintaotteluun. Colorado voitti 13 vuoroparin ottelun juoksuin 9–8 ja eteni villin kortin joukkueena pudotuspeleihin ja lopulta aina World Seriesiin saakka. Kausi päättyi 28. lokakuuta Boston Red Soxin otettua mestaruussarjassa neljännen voittonsa Coloradosta.

## Runkosarjan sarjataulukot

## Postseason

## Aiheesta muualla

*MLB.com
*Baseball-Reference.com, American Leaguen tilastot
*Baseball-Reference.com, National Leaguen tilastot
Brummer

**Brummer** on sukunimi jonka tunnettuja kantajia ovat:

*Aina Brummer (1859–1884), kirjallisuuden suomentaja
*Armas Brummer (1882–1946), taidemaalari
*Arttu Brummer (1891–1951), sisustusarkkitehti
*Bernice Brummer (s. 1934), kanttori, kuoronjohtaja ja Director cantus
*Eva Brummer (1901–2007), tekstiilitaiteilija
*F. F. Brummer (1847–1893), runoilija 
*Hans Henrik Brummer (1875–1930), eversti ja valtiopäivämies, Karl Magnus Emil Brummerin poika
*Irma Kastari, entinen Brummer, suom. Parmala, (1913-2004) Tampereen yliopiston professori, vanhustenhoidon asiantuntija
*Johan Gustaf Wilhelm Brummer (1834–1894), everstiluutnantti ja valtiopäivämies
*Johan Wilhelm Brummer (1856–1931), juristi ja virka- ja valtiopäivämies
*Karl Magnus Emil Brummer (1836–1896), kenraalimajuri ja valtiopäivämies, Johan Gustaf Wilhelm Brummerin veli
*Marjatta Brummer (1915–2007), arkkitehti
*Markus Brummer-Korvenkontio (1931–2024), virustutkija ja professori
*Mikko Brummer (s. 1954), kilpapurjehtija
*O. J. Brummer (1878–1944), oppikoulunopettaja ja päätoimittaja
*Pekka Brummer (1911–1990), lääkäri, Turun yliopiston professori 
*R. E. Brummer (1887–1945), sähköinsinööri ja Helsingin sähkölaitoksen toimitusjohtaja
*Uno Brummer (1871–1913), toimittaja, suomentaja ja kirjailija
*Ville Brummer, rauhanvälittäjä, tasavallan presidentin kanslian rauhanvälityksen neuvonantaja.

Myös seuraavien henkilöiden sukunimi oli alun perin Brummer:

* Onni W. Arima, alk. *Brummer* (1891–1951), toimittaja ja kirjailija
* Irma Kastari, o.s. *Brummer*, suom. *Parmala* (1913–2004) Tampereen yliopiston professori, vanhustenhoidon asiantuntija
* Valio Armas Korvenkontio, alk. *Brummer* (1889–1944), filosofian tohtori, lehtori ja Korkeasaaren eläintarhan valvoja sekä Helsingin yliopiston eläintieteellisen museon amanuenssi ja kustos
* Sisko Vilkama, o.s. *Brummer* (1893–1983), pedagogi.

Brummerin suku on vuodesta 1868 omistanut Hiiskulan kartanon Vihdissä.

## Lähteet
Jos oisi valtaa...

**Jos oisi valtaa...** on Yrjö Nortan ohjaama yhteiskunnallisia sävyjä tavoitteleva suomalainen komediaelokuva vuodelta 1941. Se jäi hänen viimeiseksi ohjaustyökseen SF-studiolle.

Kalliiksi tullut elokuva, jossa esiintyi suosikkinäyttelijä Aku Korhonen, jäi yleisömääriltään alle vuoden keskitason.

## Juoni
Musiikkikomedia kertoo lumpunkerääjä Mikko Nousiaisesta (Aku Korhonen]), joka on Helsingissä asusteleva köyhä mutta hyväsydäminen mies. Elämiseen hän hankkii rahat keräämällä jätepaperia ja myymällä sitä eteenpäin. Löydettyään jätepaperilaatikosta arpalipun hän nukahtaa väsyneenä ja alkaa nähdä unta, jossa hänen elämänsä muuttuu kertaheitolla. Hänestä tulee menestyvä liikemies yhdessä köyhäläisajan toverinsa kanssa, ja hän käyttää omaisuuttaan sekä hyvään elämään että hyväntekeväisyyteen. Kaikki eivät kuitenkaan ole hyväntekijöitä, sillä liike-elämässä kokeneet tehtailija Irvas (Yrjö Tuominen) ja tämän yhtiökumppani Berg (Joel Rinne) päättävät huiputtaa Mikkoa myymällä tälle tyhjäksikalutun nikkelikaivoksen. 

Kun huijarit kuulevat sieltä löytyneestä esiintymästä, he yrittävät saada asiasta tietämättömän Mikon myymään kaivoksen takaisin, mutta turhaan. Niinpä he päättävät suostutella nykyisen kaivosneuvoksen perumaan kaupan käyttämällä syöttinä tehtailijan tytärtä Aunea (Sirkka Sipilä), joka on jo ennestään rakastunut häntä huomattavasti iäkkäämpään Mikkoon.

## Näyttelijät

## Tuotanto
Elokuva perustuu Suomalaisen oopperan henkilökuntaan kuuluneiden Jaakko Solan ja Lauri Kyöstilän alkuperäiskäsikirjoitukseen. Sola kaatui talvisodassa, Kyöstilä toimi SF:llä muutamassa elokuvassa järjestäjänä ja näytteli pikkuosissa. T. J. Särkkä irtisanoi Nortan keväällä 1942, ja jo sovitun *[[Katariina ja Munkkiniemen kreivi]]* sai ohjattavakseen Ossi Elstelä. Norta jatkoi osakkaana vasta perustetussa Fenno-Filmissä.

## Vastaanotto

Elokuva toi erään arvostelijan mieleen vaikutteet slapstickista, Chaplinin kulkurihahmosta ja 1930-luvun screwballkomediasta. Arvion mukaan ”elokuva alkaa hauskasti ja mukaansatempaavasti Mikon ja Rikun nukketeatteriesityksellä, mutta sen jälkeen juonelta putoaa pohja ja vähitellen komedia menettää ilkamoivan otteensa.” *[[Ilta-Sanomat|Ilta-Sanomien]]* kriitikko Paula Talaskivi taas antoi vähän kiitosta: ”Uni olisi saanut pysyä selvemmin unena, mutta muutoin elokuva on paikoitellen erinomaista työtä. Vauhti on pysytetty hyvänä, kuten humoreskin laatuun kuuluukin; joukkokohtaukset ovat eläviä ja hyvin rakennettuja, mutta paikoitellen musiikki- ja tanssikohtauksia on ahdettu juonen täytteeksi ihan liikaa.” Eräs arvostelija kuvaili arviossaan elokuvaa ”pitkäveteiseksi ja hidastempoiseksi.” Aku Korhonen keräsi tavanomaiset tunnustukset pääosatulkinnastaan.

Televisioesityksen yhteydessä Aku Korhosen roolisuoritus sai kehut: ”Ei ole toista näyttelijää, joka osaisi esittää suomalaista kansanmiestä yhtä maanläheisen vakuuttavasti” (Henri Waltter Rehnström, *Tv-maailma*).

## Lähteet
*Arvostelu Elokuvauutiset.fissä 

### Viitteet
Tšekin koripallomaajoukkue

**Tšekin koripallomaajoukkue** edustaa Tšekkiä koripallon arvokisoissa.

## Historia

Ennen Tšekin itsenäistymistä maa oli osa Tšekkoslovakiaa. Maa voitti parhaimmillaan EM-kultaa vuoden 1946 kilpailuista. Maan merkittävin pelaaja oli tuolloin Ivan Mrázek, jota pidettiin pitkään maanosan parhaana koripalloilijana. 

Tšekkoslovakian jakauduttua Tšekki muodosti oman maajoukkueensa. Itsenäinen Tšekki eteni ensimmäistä kertaa EM-kilpailuihin vuonna 1999. Maa sijoittui kuudentoista maan turnauksessa kahdenneksitoista ja joukkueen pelaajista Luboš Bartoň oli turnauksen pistetilastossa toinen (18,7/ottelu). Seuraavan kerran Tšekki selviytyi arvokisoihin vuonna 2007. Tällöin maa sijoittui EM-kisoissa kolmanneksitoista hävittyään kaikki alkusarjan ottelunsa. Vuonna 2013 Tšekki pelasi jälleen EM-kisoissa. Se voitti alkulohkossaan Georgian ja Puolan mutta hävisi isäntämaa Slovenialle sekä Espanjalle ja Kroatialle eikä päässyt jatkoon ja sijoittui turnauksessa 13:nneksi. Vuoden 2015 EM-kilpailuissa Tšekki sijoittui seitsemänneksi mutta jäi kaksi vuotta myöhemmin EM-kisoissa alkulohkoon.

Kiinan MM-kilpailuissa 2019 Tšekki sijoittui kuudenneksi.

## Menestys arvokilpailuissa
**Olympialaiset**

* 1936–1992: osana Tšekkoslovakian koripallomaajoukkuetta.
* 1996: ei läpäissyt karsintoja.
* 2000: ei läpäissyt karsintoja.
* 2004: ei läpäissyt karsintoja.
* 2008: ei läpäissyt karsintoja.
* 2012: ei läpäissyt karsintoja.
* 2016: ei läpäissyt karsintoja.
* 2020: 9.
* 2024: ei läpäissyt karsintoja.
* 2028: 

**Maailmanmestaruuskilpailut**

* 1950–1990: osana Tšekkoslovakian koripallomaajoukkuetta.
* 1994: ei läpäissyt karsintoja.
* 1998: ei läpäissyt karsintoja.
* 2002: ei läpäissyt karsintoja.
* 2006: ei läpäissyt karsintoja.
* 2010: ei läpäissyt karsintoja.
* 2014: ei läpäissyt karsintoja.
* 2019: 6.
* 2023: ei läpäissyt karsintoja.
* 2027: 

**Euroopan-mestaruuskilpailut**

* 1935–1991: osana Tšekkoslovakian koripallomaajoukkuetta.
* 1993: ei läpäissyt karsintoja.
* 1995: ei läpäissyt karsintoja.
* 1997: ei läpäissyt karsintoja.
* 1999: 12.
* 2001: ei läpäissyt karsintoja.
* 2003: ei läpäissyt karsintoja.
* 2005: ei läpäissyt karsintoja.
* 2007: 15.

* 2009: ei läpäissyt karsintoja.
* 2011: B-sarjan karsinnoissa.
* 2013: 14.
* 2015: 7.
* 2017: 20.
* 2022: 16.
* 2025: 23.
* 2029: 

## Lähteet

## Aiheesta muualla
*Tšekin koripalloliitto
Sentinel

**Sentinel** tai **The Sentinel** voi tarkoittaa ainakin seuraavia:

* Pohjois-Sentinel, Andamaaneihin kuuluva Intian valtameren saari, jolla asuu eristäytynyt sentinelien heimo
* Sentinel, australialainen M3 Leestä muunnettu panssarivaunu
* Sentinel, englantilainen Sentinel Waggon Works, joka on 1906–1956 valmistanut höyrykäyttöisiä kuorma-autoja, höyryvetureita ja myöhemmin dieselkuorma-autoja ja dieselvetureita
* *[[The Sentinel – salaliitto]]*, jännityselokuva vuodelta 2006
* *[[Vartija (televisiosarja)|Vartija]]* (engl. *The Sentinel*), yhdysvaltalainen vuosina 1996–1999 ilmestynyt televisiosarja
* Sentinel-luokka, Britannian Kuninkaallisen laivaston tiedusteluristeilijäluokka
*Sentinel-sarja, Euroopan unionin ja Euroopan avaruusjärjestön Copernicus-ohjelmaan kuuluvat kaukokartoitussatelliitit
* *[[The Sentinel (videopeli)|The Sentinel]]*, videopeli
* Lockheed Martin RQ-170 Sentinel,  miehittämätön tiedustelulentokone
* LGM-35 Sentinel, yhdysvaltalainen mannertenvälinen ydinohjus
* Raytheon Sentinel, Britannian käyttämä maavalvontalentokone

;Britannian kuninkaallinen laivasto
* HMS Sentinel (1804), 12-tykkinen priki
* HMS Sentinel (1904), Sentinel-luokan tiedusteluristeilijä
* HMS Sentinel (P256), S-luokan sukellusvene
* HMS Sentinel (1975), partioalus
Jalkapallo kesäolympialaisissa 2004 – naisten turnaus

**Naisten jalkapalloturnaus** oli olympialaisten ohjelmassa kolmatta kertaa vuoden 2004 kesäolympialaisissa. Olympiakultaa voitti Yhdysvallat.

## Alkulohkot
### Lohko E

### Lohko F

### Lohko G

## Pudotuspelit

### Puolivälierät

### Välierät

### Pronssiottelu

### Loppuottelu

## Loppusijoitukset

## Lähteet
Furi ja maaginen metsä

**Furi ja maaginen metsä** (*El Bosque animado*) on vuonna 2001 ensi-iltansa saanut Ángel de la Cruzin ohjaama animaatioelokuva.

## Lähteet

## Aiheesta muualla
* 
* 
*
Ja äitiäs kans

**Ja äitiäs kans** (*Y tu mamá también*) on vuonna 2001 ensi-iltansa saanut Alfonso Cuarónin ohjaama elokuva, jossa kaksi teinipoikaa lähtee tien päälle noin 10 vuotta heitä vanhemman naisen kanssa.

*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2018 BBC:n kansainvälinen asiantuntijaraati äänesti sen kaikkien aikojen sadan parhaan ei-englanninkielisen elokuvan joukkoon.

## Lähteet

## Aiheesta muualla
*
Kirjava huntu (vuoden 2006 elokuva)

**Kirjava huntu** (*The Painted Veil*) on vuonna 2006 ensi-iltansa saanut John Curranin ohjaama elokuva, jonka pääosissa nähdään Naomi Watts ja Edward Norton. Elokuva on kolmas filmatisointi W. Somerset Maughamin vuonna 1948 suomeksi julkaistusta samannimisestä romaanista.

## Juoni
1920-luvun puolivälissä lääkäri Walter Fane (Edward Norton) ja hänen nuorikkonsa Kitty (Naomi Watts) matkustavat Shanghaihin, jossa Walterin on määrä työskennellä sairaalassa. Walter uppoutuu työhönsä, kun taas Kitty kiinnostuu kaupungin eurooppalaisten seurapiireistä ja rakastuu toiseen mieheen. Kun Walter kuulee asiasta, hän kostaa ottamalla vastaan vapaaehtoistyön koleran runtelemalla ja levottomalla Kiinan maaseudulla ja vaatii Kittyn tulemaan mukaan. Tämä lähentää heidän suhdettaan.

## Näyttelijät

Lähde: 

## Lähteet
Bruun

**Bruun** on muun muassa seuraavien henkilöiden sukunimi:

* Bruun, suomalainen varsinkin Haminassa vaikuttanut kauppiassuku
* Albert Raunto, ent. *Bruun* (1884–1959), filosofian maisteri, teologian kandidaatti, lyseon lehtori ja oppikirjojen tekijä
* Anne Bruun (1853–1934), tanskalainen opettaja ja naisasianainen
* Anthon Bruun (1778–1824), suomalainen kauppias ja kauppaneuvos
* Antti Bruun (s. 1979), suomalainen jääkiekkoilija
* Christer Bruun (s. 1955), suomalainen antiikintutkija
* Christian Bruun (1789–1864), kauppias, teollisuuspatruuna ja laivanvarustaja
* Christian Bruun (1849–1911), kunnallisneuvos ja tehtaanjohtaja
* Elsa Bruun (1886–1976), eduskunnan ylikirjastonhoitaja
* Erik Bruun (s. 1926), suomalainen graafikko
* Francis Bruun (1843–1930), suomalainen juristi ja Turun hovioikeuden varapresidentti
* Haakon Bruun-Hanssen (s. 1960), norjalainen amiraali, Norjan puolustusvoimien komentaja 2013–2020
* Henrik Jakob Bruun (1754–1829), suomalainen kauppias, laivanvarustaja, sahan omistaja ja kauppaneuvos
* Jacob Bruun Larsen (s. 1998), tanskalainen jalkapalloilija
* Jean Bruun (1817–1872), saha- ja rautateollisuuden harjoittaja
* Kettil Bruun (1924–1985), suomalainen sosiologi 
* Kristiina Bruun (s. 1970), suomalainen kirjailija
* Laurids Bruun (1864–1935), tanskalainen kirjailija
* Ludvig Bruun (1814–1886), suomalainen kauppias ja liike- ja kauppa-asiamies, kauppaneuvos
* Malte Bruun (1775–1826), tanskalainen poliittinen kirjailija ja maantieteilijä
* Marjo Bruun (s. 1956), suomalainen agronomi, Tilastokeskuksen ent. pääjohtaja
* Merita Bruun (s. 1977), suomalainen jääkiekkoilija
* Niklas Bruun (s. 1950), suomalainen oikeustieteen professori
* Patrick Bruun (1920–2007), suomalainen antiikintutkija 
* Seppo Bruun (s. 1946), suomalainen lehti- ja radiotoimittaja, tietokirjailija ja vapaan varhaiskasvatuksen asiantuntija
* Signe Bruun (s. 1998), tanskalainen jalkapalloilija
* Staffan Bruun (s. 1955), suomenruotsalainen kirjailija ja toimittaja
* Theodor Bruun (1821–1888), salaneuvos, ministerivaltiosihteeri, Helsingin yliopiston kansleri
* Theodor Bruun (nuorempi) (1859–1923), suomalainen vapaaherra, virka- ja valtiopäivämies
* Victor Bruun (1880–1953), suomalainen insinööri ja yritysjohtaja
Pohjoiset kultit

**Pohjoiset kultit: Kauhukertomuksia** () on Anders Fagerin vuonna 2009 ilmestynyt kauhunovellien kokoelma. Se on Fagerin esikoisteos. Teos ilmestyi suomeksi vuonna 2009 Atenan kustantamana ja Ulla Lempisen kääntämänä.

## Vastaanotto

*[[Dagens Nyheter]]in* Jonas Thente kirjoitti arvostelussaan, että ”hyvä kauhukirjallisuus pystyy usein kuvaamaan omaa aikaamme tarkemmin kuin paraskaan yhteiskuntakriitikko” ja ”harvoin tapaa esikoiskirjailijaa, jolla on näin paljon sanottavaa, keskustelua herättäviä ajatuksia – ja kykyä leikitellä niillä”.

Kauhukirjailija Marko Hautala kirjoitti blogissaan teoksen olevan poikkeuksellisen vahva ja omaperäinen. Häiritsevissä kertomuksissa on myös yhteiskunnallista sävyä. *[[Tähtivaeltaja]]n* kriitikko Anne Leinonen kirjoitti teoksen sopivan vaativallekin lukijalle. Kirjailija yhdistää perinteisiä kauhuaiheita melankoliseen arkirealismiin ja mustaan huumoriin. Fager tutkii ennen kaikkea ihmisten reaktioita kauhistuttavaan ja yliluonnolliseen. 

## Lähteet